Jesper Olsen
Jesper Olsen, danski nogometaš, rođen je 20. marta 1961. u gradiću Fakse. Kao vrlo mladog i talentiranog veznog igrača kupuje ga slavni Ajax, gdje Jesper postaje međunarodna zvijezda.Debi u danskoj reprezentaciji ima 1980. Godine 1983. kupuje ga Manchester United i tamo igra do juna 1988. godine, kada prelazi u Bordeaux. Odlaskom sa scene proslavljenih mu zemljaka: Arnesena, Lerbyja, Elkjaera...i Jesper Olsen premda u najboljim igračkim godinama, 1990. kada potpiše za "mali" Caen zapravo privodi karijeru kraju. Iste te 1990. sa 29 godina igra i posljednju utakmicu za reprezentaciju, protiv Walesa (1-0). Ukupno sakuplja 43 meča i 5 golova, od kojih 3 na svjetskom prvenstvu u Meksiku 1986. Danas u Australiji ima dječju školu nogometa.